stanford-oval/wikipedia huggingface dataset:
วาดีอัลฮัมมามาต
เหมืองหิน

ในสมัยอียิปต์โบราณ วาดีอัลฮัมมามาตเป็นพื้นที่เหมืองหินที่สำคัญในแถบแม่น้ำไนล์ การสำรวจเหมืองหินไปยังทะเลทรายตะวันออกมีการบันทึกตั้งแต่สองพันปีก่อนคริสตกาล โดยที่วาดีแห่งนี้มีหินจากสมัยพรีแคมเบรียนของแผ่นอาหรับ-นิวเบียน นอกจานี้ยังรวมถึง หินบะซอลต์, หินชีสต์, หินเบเคน (เป็นหินทรายชนิดหนึ่งที่มีสีเขียว ซึ่งใช้สำหรับทำชาม จานสี รูปสลัก และโลงศพ) และควอตซ์ที่มีทองคำ โดยมีจานแห่งนาร์เมอร์ ซึ่งมอายุย้อนไปถึง 3100 ปีก่อนคริสตกาล ซึ่งเป็นหนึ่งในสิ่งประดิษฐ์ในยุคแรกๆ และยุคก่อนราชวงศ์ ซึ่งแกะสลักจากหินที่โดดเด่นของวาดีอัลฮัมมามาต
ในรัชสมัยของฟาโรห์เซติที่ 1 ได้มีการบันทึกว่า มีบ่อน้ำแห่งแรกที่ขุดเพื่อจัดหาน้ำในวาดี และฟาโรห์เซนุสเรตที่ 1 ได้ส่งการสำรวจการขุดที่นั่น
เหมืองแห่งนี้ได้ถูกอธิบายไว้ในแผนที่ทางธรณีวิทยาโบราณที่เก่าแก่ที่สุดที่รู้จักคือ แผนที่ปาปิรุสแห่งตูริน
งานแกะสลัก

ในปัจจุบัน เมืองฮัมมามัตมีชื่อเสียงโด่งดังจากภาพวาดจากสมัยอียิปต์โบราณเป็นส่วนใหญ่ เช่นเดียวกับในสมัยโบราณ เหมืองหินแห่งนี้เป็นเหมืองหินที่ตั้งอยู่บนเส้นทางสายไหมสู่เอเชีย และเป็นจุดหมายปลายทางทั่วไปสำหรับนักท่องเที่ยวสมัยปัจจุบัน ที่วาดีแห่งนี้ มีงานแกะสลักและจารึกมากมายตั้งแต่สมัยก่อนราชวงศ์แห่งอียิปต์จนถึงยุคปัจจุบัน รวมถึงภาพวาดสกัดหินเพียงชิ้นเดียวที่รู้จักจากทะเลทรายตะวันออกและภาพวาดเรือกกอียิปต์ที่มีอายุถึง 4000 ปีก่อนคริสตกาล
สมัยคริสตกาล

กลุ่มที่ครอบครองบริเวณแห่งนี้ตั้งแต่สมัยโรมัน-ไบแซนไทน์จนถึงยุคปโตเลมีตอนปลายได้ดำเนินการเหมืองทองคำใกล้กับบ่อน้ำบิร์ อัมม์ เอล-ฟาวาคิร์ แต่ทว่าเหมืองทองคำในสมัยราชอาณาจักรใหม่ที่วาดี เอล-ซิด มีขนาดใหญ่กว่า: 129, 136–141
ในปัจจุบัน ถนนที่มีความยาว 194 กม. โดยตัดผ่านวาดีอัลฮัมมามาต ได้กลายมาเป็นเส้นทางคมนาคมที่สำคัญ และทำให้นักท่องเที่ยวสามารถเดินทางระหว่างสถานที่ใกล้เคียงของลักซอร์และธีบส์ได้อย่างง่ายดาย
การกล่าวถึงในช่วงยุโรปสมัยใหม่

การกล่าวถึงแรก ๆ ของยุโรปที่เกี่ยวข้องกับวาดีอัลฮัมมามาตมาจาก เจมส์ บรูซ นักเดินทางชาวสกอตในปี ค.ศ. 1769 และ วลาดิเมียร์ โกเลนิชเชฟ นักไอยคุปต์วิทยาชาวรัสเซียเป็นผู้นำการศึกษาจารึกสมัยใหม่ครั้งแรกในปี ค.ศ. 1884–1885
วัฒนธรรมสมัยนิยม

ในปี ค.ศ. 1993 วงดนตรี The Pogues ได้แต่งเพลงเกี่ยวกับวาดีอัลฮัมมามาต โดยมีชื่อเพลงว่า Girl From The Wadi Hammamat ในอัลบั้ม Waiting for Herb
เบรเกินซ์

เบรเกินซ์
เบรเกินซ์ (เยอรมัน: Bregenz) เป็นเมืองหลวงของรัฐฟอร์อาร์ลแบร์ค รัฐทางตะวันตกสุดของประเทศออสเตรีย เมืองตั้งอยู่ปลายสุดด้านตะวันออกของทะเลสาบคอนสตันซ์ ทะเลสาบน้ำบริสุทธิ์ใหญ่เป็นอันดับ 3 ของยุโรปกลาง
เทเลฟังเคน เอฟยูบีเค

Telefunken FuBK test card
เทเลฟังเคน เอฟยูบีเค (เยอรมัน: Telefunken FuBK) คือหน้าจอทดสอบโทรทัศน์ใช้ในประเทศเยอรมนี คล้ายกับภาพทดสอบพีเอ็ม 5544 โดยมีแถบขาว-ดำ อยู่ข้างนอก และมีตาราง
ประวัติ

ภาพทดสอบนี้พัฒนาจากภาพทดสอบพีเอ็ม 5544 เมื่อ ค.ศ. 1973 ใช้ครั้งแรกในประเทศเยอรมนี หลังจากนั้นใช้ในโครเอเชีย ซีเรีย ตูนิเซีย อียิปต์ ฯลฯ ภาพทดสอบนี้มีความแตกต่างกับภาพทดสอบชนิด พีเอ็ม 5544 คือ วงกลมเป็นแค่ขอบเท่านั้น ส่วนภาพทดสอบจริงเป็นสี่เหลี่ยม ในแถบสีมีสีเพิ่มขึ้น 2 สีคือ ขาว และ ดำ และกล่องใส่ชื่อย้ายมาเป็นตรงกลาง ทำให้ใส่เมืองไม่ได้ และแถบบาร์โค้ดมีขนาดสั้นลง และภาพทดสอบนี้แถบขาวดำย้ายไปข้างบน และแถบ เหลือง แดง เหลือง ได้เปลี่ยนเป็น แดง น้ำเงิน เทา
| ด ค กภาพทดสอบ |
| --- | --- | --- |
| รูปแบบภาพทดสอบ | PM5544 • FuBK • แถบสี • TCF • Indian Head • ภาพทดสอบบีบีซี สมัยขาวดำ • 1956 |  |
| อื่นๆ | เพลงออกอากาศ |  |
โกมักกีโอ

| โกมักกีโอ |
| --- | --- |
เทศบาล
Comune di Comacchio
เตรปปอนตี [it] (1638)
   ธง ตราอาร์ม
แผนที่แสดงที่ตั้งของโกมักกีโอ 
โกมักกีโอที่ตั้งของโกมักกีโอในอิตาลี
พิกัด: 44°42′N 12°11′E﻿ / ﻿44.700°N 12.183°E﻿ / 44.700; 12.183
ประเทศ: อิตาลี
แคว้น: เอมีเลีย-โรมัญญา
จังหวัด: แฟร์รารา
Frazioni: Lido degli Estensi, Lido degli Scacchi, Lido di Pomposa, Lido di Spina, Porto Garibaldi, San Giuseppe, Lido delle Nazioni, Lido di Volano, Vaccolino, Volania
การปกครอง
 • นายกเทศมนตรี: ปีแอร์ลุยจี เนกรี
พื้นที่
 • ทั้งหมด: 284.13 ตร.กม. (109.70 ตร.ไมล์)
ความสูง: 1 เมตร (3 ฟุต)
ประชากร (31 สิงหาคม 2021)
 • ทั้งหมด: 21,813 คน
 • ความหนาแน่น: 77 คน/ตร.กม. (200 คน/ตร.ไมล์)
เขตเวลา: UTC+1 (CET)
 • ฤดูร้อน  (เวลาออมแสง): UTC+2 (CEST)
รหัสไปรษณีย์: 44022
รหัสเขตโทรศัพท์: 0533
รหัส ISTAT: 038006 
นักบุญองค์อุปถัมภ์: ซันกัสซีอาโน
เว็บไซต์: เว็บไซต์ทางการ
โกมักกีโอ (อิตาลี: Comacchio, ออกเสียง: [koˈmakkjo]; ภาษาโกมัก: Cmâc', แม่แบบ:IPA-egl) เป็นเมืองและเทศบาลในแคว้นเอมีเลีย-โรมัญญา ประเทศอิตาลี เป็นหนึ่งในเมืองศูนย์กลางที่สำคัญบนปากแม่น้ำโป
โกมักกีโอตั้งอยู่ในลากูนทางทิศเหนือของปากแม่น้ำเรโน สร้างขึ้นบนเกาะเล็ก ๆ 13 เกาะที่เชื่อมต่อเข้ากันด้วยสะพาน ทรัพยากรสำคัญจึงเป็นการเลี้ยงปลาและบ่อเกลือ ห่างออกไปทางทิศตะวันออก 7 กิโลเมตรเป็นที่ตั้งของท่าเรือปอร์โตการีบัลดี (Porto Garibaldi) ส่วนทางทิศใต้มี วัลลีดีโกมักกีโอ พื้นที่ชุ่มน้ำที่อยู่ภายใต้การคุ้มครองของรัฐบาลอิตาลี และอนุสัญญาแรมซาร์
เบรมส์ชตราลุง

เบรมส์ชตราลุง (เยอรมัน: Bremsstrahlung; เสียงอ่านภาษาเยอรมัน: [ˈbʁɛmsˌʃtʁaːlʊŋ] ( ฟังเสียง); แปลได้ว่า "รังสีหยุด" หรือ "รังสีหน่วง") เกิดจากบีตาที่มีพลังงานสูงเคลื่อนที่เข้าใกล้นิวเคลียสของอะตอม จึงทำให้เกิดอันตรกิริยาทางไฟฟ้าขึ้นมาจะส่งผลให้บีตานั้นมีพลังงานลดลง  แล้วทำให้การเคลื่อนที่นั้นเกิดการหักเหไป  พลังงานส่วนที่ลดลงมีได้หลายค่าขึ้นอยู่กับว่าอิเล็กตรอนที่เคลื่อนที่เข้าใกล้นิวเคลียสได้มากหรือน้อยและสูญเสียพลังงานมากน้อยเพียงใด เบรมส์ชตราลุงมีสเปกตรัมที่ต่อเนื่อง โดยมีค่าสูงสุดเท่ากับพลังงานของอิเล็กตรอน เช่นอิเล็กตรอนมีพลังงานจลน์ 60 keV ทำให้เกิดเบรมส์ชตราลุง ซึ่งมีพลังงานตั้งแต่ 0 ถึง 60 keV  เป็นต้น จะถูกปลดปล่อยออกมาในรูปของคลื่นแม่เหล็กไฟฟ้า เรียกว่า “เบรมส์ชตราลุง (Bremsstrahlung)”  ซึ่งประกอบไปด้วยโฟตอนที่มีพลังงานต่อเนื่องอยู่ในช่วงพลังงานของรังสีเอ็กซ์และมีพลังงานสูงสุดเท่ากับพลังงานของอนุภาคบีตา ความเข้มของเบรมส์ชตราลุงแปรผกผันกำลังสองของมวลอนุภาคที่เข้าชน ด้วยเหตุนี้ อนุภาคหนักที่มีประจุจึงมักไม่เกิดเบรมส์ชตราลุง
Bremsstrahlung produced by a high-energy electron deflected in the electric field of an atomic nucleus
การสูญเสียพลังงานเนื่องจากกระบวนการแตกตัวเป็นไอออนและเบรมส์ชตราลุง ขึ้นอยู่กับพลังงานของบีตา (E) และ เลขเชิงอะตอม (Z) ของสสาร จะได้สมการดังนี้
พลังงานที่สูญเสียเนื่องจากเบรมส์ชตราลุง / พลังงานที่สูญเสียเนื่องจากการแตกตัวเป็นไอออน    = EZ / 800
เบรมส์ชตราลุงเกิดขึ้นได้ดี  เมื่อมีพลังงานบีตาสูงและในสสารที่มีเลขเชิงอะตอมสูง เช่น อนุภาคบีตาพลังงาน 10 MeV ทำอันตรกิริยาตะกั่ว (Z=82) กระบวนการเบรมส์ชตราลุงและการแตกตัวเป็นไอออนจะเกิดขึ้นในสัดส่วนที่เท่าๆกัน แต่ถ้าสสารที่ถูกชนเป็นออกซิเจน (Z=8) อนุภาคบีตาต้องมีพลังงานถึง 100 MeVกระบวนการทั้งสองจึงจะเกิดขึ้นในสัดส่วนที่เท่า ๆ กันเช่นเดิม
เมื่อเปรียบเทียบสัดส่วนของพลังงานจากบีตาที่เปลี่ยนไปเป็นเบรมส์ชตราลุง เมื่อบีตามีพลังงาน 2 Mev เข้าชนอะลูมิเนียมและตะกั่วพบว่า
แสดงว่า พลังงานบีตา 0.016 หรือ 16% เปลี่ยนเป็นเบรมส์ชตราลุง
ตะกั่ว
Z=82จากสมการผลรังสี
แสดงว่า พลังงานบีตา 0.09 หรือ 9% เปลี่ยนเป็นเบรมส์ชตราลุง
จะเห็นได้ว่า พลังงานของบีตาที่เปลี่ยนไปเป็นเบรมส์ชตราลุงมีสูงสุดถึง 9% เมื่อชนกับตะกั่ว  ดังนั้นในการป้ปงกันการเกิดเบรมส์ชตราลุง จำเป็นต้องใช้วัสดุกั้นที่มีเลขเชิงมวลต่ำ แต่หากต้องการกำบังเบรมส์สตราลุง ต้องใช้วัสดุที่มีเลขเชิงมวลต่ำ
จังหวัดบิงเกิล

| จังหวัดบิงเกิล Bingöl ili |
| --- | --- |
จังหวัดของประเทศตุรกี
ที่ตั้งของจังหวัดบิงเกิลในตุรกี
ประเทศ:  ตุรกี
ภาค: Central East Anatolia
อนุภูมิภาค: Malatya
การปกครอง
 • เขตเลือกตั้ง: บิงเกิล
พื้นที่
 • รวม: 8,125 ตร.กม. (3,137 ตร.ไมล์)
ประชากร (2009)
 • รวม: 255,170 คน
 • ความหนาแน่น: 31 คน/ตร.กม. (81 คน/ตร.ไมล์)
รหัสพื้นที่: 0426
ทะเบียนพาหนะ: 12
จังหวัดบิงเกิล (ตุรกี: Bingöl ili; เคิร์ด: Parêzgeha Çewlîg; Zazaki: Wîlayetî Çewlîg) เป็นจังหวัดของตุรกีทางตะวันออกของอานาโตเลีย ก่อตั้งขึ้นเมื่อ ค.ศ. 1946 โดยแยกออกจากการเป็นส่วนหนึ่งของจังหวัดเอลาซือและจังหวัดเอร์ซินจัน โดยในอดีตใช้ชื่อจังหวัดว่า จังหวัดชาปักชูร์ (Çapakçur Province; อาร์มีเนีย: Ճապաղջուր) จนถึง ค.ศ. 1950 มีจังหวัดล้อมรอบคือจังหวัดตุนเจลี จังหวัดเอร์ซุรุม จังหวัดมุช จังหวัดดียาร์บาคือร์ จังหวัดเอร์ซินจัน และจังหวัดเอลาซือ โดยมีเมืองหลักคือบิงเกิล มีพื้นที่ 8,125 ตารางกิโลเมตร และมีประชากร 255,170 คน ซึ่งส่วนใหญ่เป็นชาวเคิร์ดพูดภาษาตุรกีและภาษาซาซากิเป็นหลัก
เนือร์นแบร์ค

| เนือร์นแบร์ค  Nürnberg (เยอรมัน) |
| --- | --- |
นคร
ทัศนียภาพของเนือร์นแบร์ค, ปราสาทเนือร์นแบร์ค, แม่น้ำเพกนิทซ์, โรงละครรัฐ, โบสถ์แม่พระ, ทัศนียภาพของเมืองมองจากปราสาทเนือร์นแบร์ค
   ธง ตราอาร์ม
ที่ตั้งของเนือร์นแบร์ค 
เนือร์นแบร์ค แสดงแผนที่เยอรมนีเนือร์นแบร์ค แสดงแผนที่รัฐบาวาเรีย
พิกัด:  49°27′14″N 11°04′39″E﻿ / ﻿49.45389°N 11.07750°E﻿ / 49.45389; 11.07750
ประเทศ: เยอรมนี
รัฐ: ไบเอิร์น
จังหวัด: มิทเทิลฟรังเคิน  
อำเภอ: นครนอกอำเภอ
การปกครอง
 • นายกเทศมนตรี (2020–26) : Marcus König (CSU)
พื้นที่
 • นคร: 186.46 ตร.กม. (71.99 ตร.ไมล์)
ความสูง: 302 เมตร (991 ฟุต)
ประชากร (2020-12-31)
 • นคร: 515,543 คน
 • ความหนาแน่น: 2,800 คน/ตร.กม. (7,200 คน/ตร.ไมล์)
 • เขตเมือง: 1,353,032 คน
 • รวมปริมณฑล: 3,557,648 คน
เขตเวลา: UTC+01:00 (CET)
 • ฤดูร้อน  (เวลาออมแสง): UTC+02:00 (CEST)
รหัสไปรษณีย์: 90000-90491
รหัสโทรศัพท์: 0911, 09122, 09129
ทะเบียนพาหนะ: N
เว็บไซต์: nuernberg.de
เนือร์นแบร์ค (เยอรมัน: Nürnberg) หรือที่เรียกในภาษาอังกฤษว่า นูเร็มเบิร์ก (อังกฤษ: Nuremberg) เป็นเมืองตั้งอยู่ในรัฐไบเอิร์น (บาวาเรีย) ประเทศเยอรมนี  ห่างจากนครมิวนิกขึ้นไปทางทิศเหนือประมาณ 170 กิโลเมตร ปัจจุบันมีประชากรประมาณ 500,000 คน
เนือร์นแบร์คมีประวัติศาสตร์ถอยไปถึง ค.ศ. 1050 โดยเป็นเมืองของจักรวรรดิโรมันอันศักดิ์สิทธิ์
ในสมัยสงครามโลกครั้งที่สอง เมืองนี้เป็นศูนย์ประชุมหลักของพรรคนาซี และหลังสงคราม ฝ่ายสัมพันธมิตรได้ทำพิจารณาคดีต่อเหล่าอาชญากรสงคราม หลังจากนาซีเยอรมันพ่ายแพ้
เกาะเอลิแฟนไทนี

| เอลิแฟนไทนี ชื่อท้องถิ่น : جزيرة فيلة  (Ⲉ)ⲓⲏⲃ |
| --- | --- |
เกาะในแม่น้ำไนล์
ฝั่งตะวันตกของเกาะเอลิแฟนไทนีบนแม่น้ำไนล์
เอลิแฟนไทนีสถานที่ตั้งในอียิปต์
พิกัด: 24°05′24″N 32°53′24″E﻿ / ﻿24.09000°N 32.89000°E﻿ / 24.09000; 32.89000
ประเทศ:  อียิปต์
ขนาด
 • ความยาว: 1.2 กิโลเมตร (0.7 ไมล์)
 • ความกว้าง: 0.4 กิโลเมตร (0.2 ไมล์)
เอลิแฟนไทนี (อังกฤษ: Elephantine; อียิปต์โบราณ: ꜣbw; อาหรับแบบอียิปต์: جزيرة الفنتين, อักษรโรมัน: Gazīrat il-Fantīn; กรีก: Ἐλεφαντίνη Elephantíne; คอปติก: (Ⲉ)ⲓⲏⲃ (Ə)iêw) เป็นเกาะบนแม่น้ำไนล์ เป็นส่วนหนึ่งของเมืองอัสวานในอียิปต์ตอนบน แหล่งโบราณคดีบนเกาะได้รับการขึ้นทะเบียนเป็นแหล่งมรดกโลกโดยยูเนสโกในปี ค.ศ. 1979 พร้อมกับตัวอย่างสถาปัตยกรรมอียิปต์ตอนบนอื่น ๆ รวมถึงอาบูซิมเบลและฟิเล
เดรสเดิน

| เดรสเดิน  |
| --- | --- |
นคร
ตามเข็ม: เดรสเดินยามราตรี, โบสถ์แม่พระเดรสเดิน, วัลพิลนิทซ์, ปราสาทเดรสเดิน และซวิงเงอร์
   ธง ตราอาร์ม
ที่ตั้งของเดรสเดิน 
เดรสเดิน แสดงแผนที่เยอรมนีเดรสเดิน แสดงแผนที่รัฐซัคเซิน
พิกัด: 51°03′00″N 13°44′24″E﻿ / ﻿51.05000°N 13.74000°E﻿ / 51.05000; 13.74000
ประเทศ: เยอรมนี
รัฐ: ซัคเซิน
อำเภอ: นครนอกอำเภอ
การปกครอง
 • นายกเทศมนตรี (2015–22) : Dirk Hilbert (FDP)
พื้นที่
 • นคร: 328.8 ตร.กม. (127.0 ตร.ไมล์)
ความสูง: 113 เมตร (371 ฟุต)
ประชากร (2020-12-31)
 • นคร: 556,227 คน
 • ความหนาแน่น: 1,700 คน/ตร.กม. (4,400 คน/ตร.ไมล์)
 • เขตเมือง: 790,400 คน
 • รวมปริมณฑล: 1,343,305 คน
เขตเวลา: UTC+01:00 (CET)
 • ฤดูร้อน  (เวลาออมแสง): UTC+02:00 (CEST)
ทะเบียนพาหนะ: DD
เว็บไซต์: www.dresden.de

 Former แหล่งมรดกโลกโดยยูเนสโก
ชื่อที่ขึ้นทะเบียน: ลุ่มน้ำเอ็ลเบอในเดรสเดิน
ประเภท: วัฒนธรรม
เกณฑ์: ii, iii, iv, v
ขึ้นเมื่อ: 2004 (คณะกรรมการสมัยที่ 28)
เลขอ้างอิง: 1156
ภูมิภาค: ยุโรป
ถอดจากบัญชีมรดกโลก: 2009 (คณะกรรมการสมัยที่ 33)
 
 
เดรสเดิน (เยอรมัน: Dresden, ออกเสียง: [ˈdʁeːsdn̩] ( ฟังเสียง)) เป็นเมืองหลวงของรัฐซัคเซิน ประเทศเยอรมนี มีประชากรราวเจ็ดแสนคน ถือเป็นเมืองที่มีประชากรมากเป็นอันดับที่ 12 ของประเทศ และเป็นเมืองกว้างอันดับ 4 ของประเทศ (รองจากเบอร์ลิน, ฮัมบวร์ค, และโคโลญ) เดรสเดินถือเป็นเมืองใหญ่ที่สุดริมแม่น้ำเอ็ลเบอ เป็นรองเพียงฮัมบวร์ค
เดรสเดินมีประวัติศาสตร์ที่ยาวนาน เคยเป็นเมืองหลวงและที่ประทับของเจ้าแคว้นและกษัตริย์แห่งซัคเซิน เป็นเมืองที่รุ่งเรืองไปด้วยวัฒนธรรมและศิลปะตลอดหลายศตวรรษ อาคารบริเวณใจกลางเมืองมีสถาปัตยกรรมบารอกและโรโกโกที่วิจิตรจนได้รับการขนานนามว่าเป็นกล่องอัญมณี เมืองเดรสเดินได้รับความเสียหายเกือบสมบูรณ์จากการทิ้งระเบิดโดยสัมพันธมิตรในช่วงสงครามโลกครั้งที่สองซึ่งคร่าชีวิตผู้คนกว่า 25,000 คน ส่วนใหญ่เป็นพลเรือน ภายหลังสงครามได้มีการบูรณะโบราณสถานต่าง ๆ ในเมืองซึ่งใช้เวลากว่าหลายสิบปี นครเดรสเดินเคยมีสถานะเป็นแหล่งมรดกโลกโดยยูเนสโกระหว่าง ค.ศ. 2004–2009
หลังการรวมประเทศเยอรมนีใน ค.ศ. 1990 เดรสเดินกลายเป็นศูนย์กลางด้านการเมือง, วัฒนธรรม และการศึกษาของประเทศเยอรมนีและยุโรป มหาวิทยาลัยเทคนิคแห่งเดรสเดินเป็นหนึ่งในสิบสถาบันอุดมศึกษาใหญ่ที่สุดของเยอรมนี โดยเป็นแหล่งอุตสากรรมสารกึ่งตัวนำมาตั้งแต่ปีค.ศ. 1969 อุตสาหกรรมรองลงมาคืออุตสาหกรรมเวชภัณฑ์ โรงงานเซรุ่นซัคเซินถือเป็นหนึ่งในผู้ผลิตวัคซีคแถวหน้าของโลก
ภูมิอากาศ

| ข้อมูลภูมิอากาศของนครเดรสเดิน (1981–2010)> เดือน | ข้อมูลภูมิอากาศของนครเดรสเดิน (1981–2010)> ม.ค. | ข้อมูลภูมิอากาศของนครเดรสเดิน (1981–2010)> ก.พ. | ข้อมูลภูมิอากาศของนครเดรสเดิน (1981–2010)> มี.ค. | ข้อมูลภูมิอากาศของนครเดรสเดิน (1981–2010)> เม.ย. | ข้อมูลภูมิอากาศของนครเดรสเดิน (1981–2010)> พ.ค. | ข้อมูลภูมิอากาศของนครเดรสเดิน (1981–2010)> มิ.ย. | ข้อมูลภูมิอากาศของนครเดรสเดิน (1981–2010)> ก.ค. | ข้อมูลภูมิอากาศของนครเดรสเดิน (1981–2010)> ส.ค. | ข้อมูลภูมิอากาศของนครเดรสเดิน (1981–2010)> ก.ย. | ข้อมูลภูมิอากาศของนครเดรสเดิน (1981–2010)> ต.ค. | ข้อมูลภูมิอากาศของนครเดรสเดิน (1981–2010)> พ.ย. | ข้อมูลภูมิอากาศของนครเดรสเดิน (1981–2010)> ธ.ค. | ข้อมูลภูมิอากาศของนครเดรสเดิน (1981–2010)> ทั้งปี |
| --- | --- | --- | --- | --- | --- | --- | --- | --- | --- | --- | --- | --- | --- |
| อุณหภูมิสูงสุดที่เคยบันทึก °C (°F) | 16.2 (61.2) | 19.7 (67.5) | 24.4 (75.9) | 29.5 (85.1) | 31.3 (88.3) | 35.3 (95.5) | 36.4 (97.5) | 37.3 (99.1) | 32.3 (90.1) | 27.1 (80.8) | 19.1 (66.4) | 16.4 (61.5) | 37.3 (99.1) |
| อุณหภูมิสูงสุดเฉลี่ย °C (°F) | 2.7 (36.9) | 3.9 (39) | 8.3 (46.9) | 13.7 (56.7) | 18.9 (66) | 21.5 (70.7) | 24.2 (75.6) | 23.8 (74.8) | 18.9 (66) | 13.6 (56.5) | 7.2 (45) | 3.5 (38.3) | 13.3 (55.9) |
| อุณหภูมิเฉลี่ยแต่ละวัน °C (°F) | 0.1 (32.2) | 0.9 (33.6) | 4.5 (40.1) | 9.0 (48.2) | 14.0 (57.2) | 16.7 (62.1) | 19.0 (66.2) | 18.6 (65.5) | 14.3 (57.7) | 9.8 (49.6) | 4.5 (40.1) | 1.1 (34) | 9.4 (48.9) |
| อุณหภูมิต่ำสุดเฉลี่ย  °C (°F) | -2.4 (27.7) | -1.9 (28.6) | 1.2 (34.2) | 4.4 (39.9) | 8.9 (48) | 11.9 (53.4) | 14.0 (57.2) | 13.9 (57) | 10.4 (50.7) | 6.5 (43.7) | 2.1 (35.8) | -1.2 (29.8) | 5.7 (42.3) |
| อุณหภูมิต่ำสุดที่เคยบันทึก °C (°F) | -25.3 (-13.5) | -23.0 (-9.4) | -16.5 (2.3) | -6.3 (20.7) | -3.4 (25.9) | 1.2 (34.2) | 6.7 (44.1) | 5.4 (41.7) | 1.4 (34.5) | -6.0 (21.2) | -13.2 (8.2) | -21.0 (-5.8) | −25.3 (−13.5) |
| หยาดน้ำฟ้า มม (นิ้ว) | 46.5 (1.831) | 34.6 (1.362) | 43.2 (1.701) | 41.2 (1.622) | 64.8 (2.551) | 64.6 (2.543) | 87.4 (3.441) | 83.0 (3.268) | 50.2 (1.976) | 42.5 (1.673) | 53.9 (2.122) | 52.1 (2.051) | 664.03 (26.1429) |
| จำนวนชั่วโมงที่มีแดด | 62.1 | 77.8 | 118.2 | 170.7 | 218.7 | 202.3 | 222.6 | 212.9 | 152.0 | 122.4 | 64.5 | 55.1 | 1,679.37 |
แหล่งที่มา: กรมอุตุนิยมวิทยาเยอรมัน
ดูเพิ่ม

ซัคเซิน
มรดกโลกในเยอรมนี
วิกิมีเดียคอมมอนส์มีสื่อเกี่ยวกับ Dresden
| ด ค กเมืองในประเทศเยอรมนี |
| --- | --- |
1,000,000+ คน:  โคโลญ  เบอร์ลิน  มิวนิก  ฮัมบวร์ค 
500,000+ คน:  ชตุทการ์ท  ดอร์ทมุนท์  ดึสเซิลดอร์ฟ  เดรสเดิน  เนือร์นแบร์ค  เบรเมิน  ไลพ์ซิช  แฟรงก์เฟิร์ต  เอ็สเซิน  ฮันโนเฟอร์ 
200,000+ คน:  เก็ลเซินเคียร์เชิน  คีล  เค็มนิทซ์  เครเฟ็ลท์  คาลส์รูเออ  ดืสบวร์ค  บ็อน  บีเลอเฟ็ลท์  เบราน์ชไวค์  โบคุม  ไฟรบวร์คอิมไบรส์เกา  มัคเดอบวร์ค  มันไฮม์  มึนส์เทอร์  เมินเชินกลัทบัค  ไมนทซ์  ร็อสท็อค  ลือเบ็ค  วีสบาเดิน  วุพเพอร์ทาล  อาเคิน  เอาคส์บวร์ค  แอร์ฟวร์ท  โอเบอร์เฮาเซิน  ฮัลเลอ (ซาเลอ) 
100,000+ คน:  เกิททิงเงิน  ค็อทบุส  คัสเซิล  โคเบล็นทซ์  ซัลทซ์กิทเทอร์  ซาร์บรึคเคิน  ซีเกิน  โซลิงเงิน  ดาร์มชตัท  เทรียร์  น็อยส์  บ็อทร็อพ  เบรเมอร์ฮาเฟิน  แบร์กิชกลัทบัค  พ็อทซ์ดัม  พาเดอร์บอร์น  ฟอทซ์ไฮม์  เฟือร์ท  มืลไฮม์  เมอส์  เยนา  ร็อยท์ลิงเงิน  เร็คลิงเฮาเซิน  เร็มไชท์  เรเกินส์บวร์ค  ลูทวิชส์ฮาเฟิน  เลเวอร์คูเซิน  ว็อลฟส์บวร์ค  เวือทซ์บวร์ค  อ็อฟเฟินบัคอัมไมน์  อ็อลเดินบวร์ค  อ็อสนาบรึค  อิงก็อลชตัท  อุล์ม  แอร์ลังเงิน  ฮัม  ฮาเกิน  ฮิลเดิสไฮม์  แฮร์เนอ  ไฮล์บร็อน  ไฮเดิลแบร์ค 
อื่น ๆ:  ชวาบัค  บัมแบร์ค
เนยแข็งเอ็มเมินทาล

| เอ็มเมินทาล |
| --- | --- |

ประเทศถิ่นกำเนิด: ประเทศสวิตเซอร์แลนด์
เขต/เมือง: เอ็มเมินทาล รัฐแบร์น
นม: วัว
พาสเจอไรซ์: โดยดั้งเดิมแล้วไม่มี
เนื้อสัมผัส: ปานกลางถึงแข็ง
หมัก: 2–18 เดือน ขึ้นอยู่กับชนิด
การรับรอง: บางชนิด
ตั้งชื่อตาม: Emmental[*]
 สื่อที่เกี่ยวข้องที่คอมมอนส์
เนยแข็งเอ็มเมินทาล (อังกฤษ: Emmental cheese, Emmenthal cheese) หรือ เอ็มเมินทาเลอร์ (เยอรมัน: Emmentaler) หรือมักถูกเรียกเหมารวมเป็นสวิสชีส เป็นเนยแข็งสวิสที่มีลักษณะแข็งปานกลางถึงแข็งและมีสีเหลือง มีถิ่นกำเนิดในพื้นที่แถบหุบเขาเอ็มเมินทาลในรัฐแบร์น ประเทศสวิตเซอร์แลนด์ เอ็มเมินทาลมีรสออกเค็มแต่ไม่เค็มจัด
การผลิต

เอ็มเมินทาลผลิตโดยใช้แบคทีเรีย 3 ชนิด คือ Streptococcus thermophilus, Lactobacillus helveticus และ Propionibacterium freudenreichii ในอดีตรูในเนยแข็งเป็นสัญลักษณ์บ่งบอกถึงความไม่สมบูรณ์แบบ และผู้ผลิตก็พยายามที่จะหลีกเลี่ยงไม่ให้เกิดรูจนกระทั่งสมัยใหม่ เอ็มเมินทาลใช้ในอาหารหลายจาน โดยเฉพาะอย่างยิ่งในการทำกราแต็งและฟงดูว์ซึ่งใช้เอ็มเมินทาลผสมกับกรุยแยร์
แฮร์โมโปลิส

| --- | --- |
ชโมน
แฮร์โมโปลิส
แสดงที่ตั้งภายในประเทศอียิปต์
ชื่ออื่น: อัลอัชมูนัยน์
ที่ตั้ง: อัลอัชมูนัยน์ เขตผู้ว่าการอัลมินยา อียิปต์
ภูมิภาค: อียิปต์บน
พิกัด: 27°46′53″N 30°48′14″E﻿ / ﻿27.78139°N 30.80389°E﻿ / 27.78139; 30.80389
ประเภท: ที่อยู่อาศัย
หมายเหตุเกี่ยวกับสถานที่
สภาพ: ถูกทิ้งร้าง
แฮร์โมโปลิส (กรีกโบราณ: Ἑρμούπολις, "นครแห่งเฮอร์มีส"), แฮร์โมโปลิสมักนา, แฮร์โมโปลิสเมกาแล (กรีกโบราณ: Ἑρμοῦ πόλις μεγάλη), คามาเนา (อียิปต์โบราณ: ḫmnw, χaˈmaːnaw), ชโมน (คอปติก: Ϣⲙⲟⲩⲛ) หรือ อัลอัชมูนัยน์ (อาหรับ: الأشمونين) เป็นเมืองขนาดใหญ่ในสมัยอียิปต์โบราณ ซึ่งตั้งอยู่ใกล้พรมแดนระหว่างดินแดนอียิปต์ล่างกับอียิปต์บน
โดยเป็นเมืองหลักของเขตปกครองมาตั้งแต่สมัยราชอาณาจักรเก่าแห่งอียิปต์ เมืองแฮร์โมโปลิสได้พัฒนามาเป็นเมืองขนาดใหญ่ในช่วงที่จักรวรรดิโรมันมีอำนาจเหนืออียิปต์ และเป็นศูนย์กลางของคริสตศาสนาในยุคแรก ๆ ตั้งแต่คริสตศตวรรษที่สาม แฮร์โมโปลิสได้ถูกทิ้งร้างหลังจากการพิชิตอียิปต์ของชาวมุสลิม แต่ได้รับการบูรณะฟิ้นฟูในภายหลังเช่นเดียวกับคริสตศาสนานิกายโรมันคาทอลิก (ในขณะเดียวกันก็ถูกปราบปราม) และนิกายคอปติกออร์ทอดอกซ์
ที่ตั้งของเมืองโบราณที่ยังหลงเหลืออยู่นี้ตั้งอยู่ใกล้เมืองอัลอัชมูนัยน์ ซึ่งเป็นชื่อเมืองที่มาจากภาษาคอปติก ในมัลลาวี เขตผู้ว่าการอัลมินยา ประเทศอียิปต์
เทอา ไอช์บิชเลอร์

เทอา ไอช์บิชเลอร์ มอร์  (เยอรมัน: Thea Aichbichler Mohr; 21 สิงหาคม ค.ศ. 1889 – 25 มิถุนายน ค.ศ. 1957) เป็นนักแสดงหญิงชาวเยอรมัน ผลงานภาพยนตร์ของเทอามีมากกว่า 30 ผลงาน ระหว่าง ค.ศ. 1934–1957
ผลงานเด่น

| ปี | เรื่อง | รับบทเป็น | หมายเหตุ |
| --- | --- | --- | --- |
| 1955 | Der Ochse von Kulm |  |  |
| 1943 | The War of the Oxen |  |  |
| 1940 | Der Herr im Haus |  |  |
| 1936 | Der Jäger von Fall |  |  |
| 1936 | The Unsuspecting Angel |  |  |
แหล่งข้อมูลอื่น

เทอา ไอช์บิชเลอร์ ที่อินเทอร์เน็ตมูวีเดตาเบส
เทศกาลนักเรียนนานาชาติไกรฟส์วัลท์

| เทศกาลนักเรียนนานาชาติไกรฟส์วัลท์  Greifswald International Students Festival |
| --- | --- |
ประเภท: เทศกาลนักเรียน
วันที่: ฤดูร้อน
ที่ตั้ง: ไกรฟส์วัลท์,  เยอรมนี
ช่วงปี: ค.ศ. 2002, 2005, 2006, 2008, 2010, 2012, 2014, 2016
จัดโดย: GrIStuF e.V.
เว็บไซต์: students-festival.de
เทศกาลนักเรียนนานาชาติไกรฟส์วัลท์ (เยอรมัน: Greifswald International Students Festival ) เป็นกิจกรรมที่จัดขึ้นโดยองค์กร GrIStuF e.V. ซึ่งเป็นองค์กรไม่แสวงผลกำไรในประเทศเยอรมนี กิจกรรมนี้ถูกจัดขึ้น ณ เมืองไกรฟส์วัลท์ (Greifswald) ซึ่งอยู่ทางตอนเหนือ ห่างจากกรุงเบอร์ลินเมืองหลวงของประเทศเยอรมนี ประมาณ 200 กิโลเมตร โดยเมืองนี้ตั้งอยู่บริเวณชายฝั่งทะเลบอลติก
กิจกรรมที่จัดขึ้นประกอบไปด้วย การทำเวิร์กช็อป กิจกรรมแลกเปลี่ยนวัฒนธรรม การนำเสนอผลงาน งานเลี้ยง และคอนเสิร์ต โดยแนวคิดหลักของงานครอบคลุมเนื้อหาในหลากหลายประเด็น ทั้งการเมือง ศิลปะ สังคม และวัฒนธรรม
ผู้จัดงาน

GrIStuF e.V. เป็นองค์กรไม่แสวงผลกำไรซึ่งจัดตั้งโดยนักศึกษาอาสาสมัคร เพื่อจัดกิจกรรม Greifswald International Student Festival นอกจากนี้ทางองค์กรยังได้จัดกิจกรรมอีกหลายอย่าง อาทิ Running Dinner และ Féte de la Musique สำหรับผู้คนในเมืองตั้งแต่ปี ค.ศ. 2007
ประวัติ

กิจกรรมได้รับแรงบันดาลใจมาจาก International Student Week in Iimenau โดยกลุ่มนักศึกษาที่สนใจ จนเกิดเป็น Greifswald International Student Festival ขึ้นครั้งแรกในปี ค.ศ. 2002
รายการกิจกรรมที่ได้จัดไปแล้ว
2002: Our World - Our Choice
2005: Touch the world
2006: Project U-Rope: Utopia or reality?
2008: Mind a change?
2010: Response-Ability
2012: FACE to FACE - paving the way for a non-violent society
2014: Lost in Consumption - Rethinking Economy
2016: Sea: The Future - Discovering the Ocean Current
หัวข้อของกิจกรรมในปี ค.ศ. 2005 ได้แก่ Green Globalization, Conflicts, Migration, Development Cooperation, Intercultural learning และ Bioethics มีนักศึกษาทั้งหมด 271 คนเข้าร่วมงาน ซึ่งน้อยกว่าที่คาดการณ์ไว้เนื่องจากปัญหาเรื่องวีซ่าของนักศึกษาจากนอกสหภาพยุโรป
ในปี ค.ศ. 2006 กิจกรรมได้จัดขึ้นภายใต้แนวคิด Project U-rope: Utopia or Reality ซึ่งในครั้งนี้ให้เฉพาะนักศึกษาจากยุโรปเข้าร่วม โดยมีเกซีน ชวาน (Gesine Schwan) นักวิชาการด้านรัฐศาสตร์และนักการเมืองเป็นผู้อุปถัมภ์ และได้แสดงวีดิทัศน์ปาฐกถาแก่นักศึกษาซึ่งเข้าร่วมงานในครั้งนี้มากกว่า 400 คน กิจกรรมทางวัฒนธรรมในงานได้แก่
European Night
Meeting of the Europeans
Excursions to the Region
Panel Discussions
League of Culture
Several Concerts
งานในครั้งถัดมาได้ถูกจัดขึ้นในปี ค.ศ. 2008 เพื่อไม่ให้ซ้อนกับงาน Ilmenau Festival ในปี ค.ศ. 2007
เทรียร์

| เทรียร์   |
| --- | --- |
นคร
ทัศนียภาพเมืองในช่วงเดือนกันยายน (ค.ศ. 2009)
   ธง ตราอาร์ม
ที่ตั้งของเทรียร์ 
เทรียร์  แสดงแผนที่เยอรมนีเทรียร์  แสดงแผนที่รัฐไรน์ลันท์-ฟัลทซ์
พิกัด:  49°45′24″N 06°38′29″E﻿ / ﻿49.75667°N 6.64139°E﻿ / 49.75667; 6.64139
ประเทศ: เยอรมนี
รัฐ: ไรน์ลันท์-ฟัลทซ์
อำเภอ: นครนอกอำเภอ
ก่อตั้ง: 16 ปีก่อนคริสตกาล
การปกครอง
 • นายกเทศมนตรี (2014–22) : Wolfram Leibe (SPD)
พื้นที่
 • ทั้งหมด: 117.06 ตร.กม. (45.20 ตร.ไมล์)
ความสูง: 137 เมตร (449 ฟุต)
ประชากร (2020-12-31)
 • ทั้งหมด: 110,674 คน
 • ความหนาแน่น: 950 คน/ตร.กม. (2,400 คน/ตร.ไมล์)
เดมะนิม: เทรเวียน (Trevian)
เขตเวลา: UTC+01:00 (CET)
 • ฤดูร้อน  (เวลาออมแสง): UTC+02:00 (CEST)
รหัสไปรษณีย์: 54290–54296 (ยกเว้น 54291)
รหัสโทรศัพท์: 0651
ทะเบียนพาหนะ: TR
เว็บไซต์: www.trier.de
เทรียร์ (เยอรมัน: Trier) เป็นเมืองที่ตั้งอยู่บนฝั่งแม่น้ำมอแซลในประเทศเยอรมนี เทรียร์ซึ่งเป็นเมืองที่เก่าแก่ที่สุดในประเทศเยอรมนีก่อตั้งขึ้นเมื่อก่อนปี 16 ก่อนคริสต์ศักราช
บันทึกเจสตา เทรเวโรรุมกล่าวว่าเทรียร์เป็นเมืองที่ก่อตั้งขึ้นโดยเทรบีทา พระราชโอรสพระเจ้าไนนัสแห่งอัสซีเรียกับพระชายาองค์ก่อนที่จะเสกสมรสกับพระราชินีเซมิรามิส เซมิรามิสทรงเกลียดชังเทรบีทา เมื่อทรงขึ้นครองราชย์หลังจากการเสด็จสวรรคตของไนนัสแล้ว ไนนัสก็ออกจากอัสซีเรียไปยังยุโรป หลังจากที่เร่ร่อนอยู่พักหนึ่งแล้วไนนัสก็นำผู้คนไปตั้งถิ่นฐานอยู่ในบริเวณเทรียร์ราว 2000 ก่อนคริสต์ศักราชที่ในปัจจุบันอยู่ในประเทศเยอรมนี เมื่อเสียชีวิตร่างของไนนัสก็ได้รับการเผาบนเพทริสแบร์กโดยประชากรชาวเทรียร์
เทรียร์ตั้งอยู่ในหุบเขาเตี้ย ๆ ที่ปกคลุมไปด้วยไร่องุ่นของดินที่เป็นหินทรายทางตะวันตกของรัฐไรน์ลันท์-ฟัลทซ์ไม่ไกลจากพรมแดนที่ติดกับประเทศลักเซมเบิร์กและเป็นเมืองสำคัญในภูมิภาคที่มีชื่อในการทำไร่องุ่นที่ใช้ในการผลิตไวน์มอแซล
เทรียร์เป็นที่ตั้งของมุขมณฑลที่เก่าแก่ที่สุดทางตอนเหนือของเทือกเขาแอลป์ ในยุคกลางอาร์ชบิชอปแห่งเทรียร์เป็นตำแหน่งเจ้าชายมุขนายกที่มีอำนาจปกครองดินแดนตั้งแต่พรมแดนประเทศฝรั่งเศสไปจนถึงแม่น้ำไรน์ นอกจากนั้นก็ยังเป็นหนึ่งในเจ็ดเจ้านครรัฐผู้คัดเลือกจักรพรรดิโรมันอันศักดิ์สิทธิ์
การที่มีประชากรประมาณ 100,000 ทำให้เทรียร์เป็นเมืองที่ใหญ่เป็นที่สี่เท่ากับไคเซิร์สเลาเทิร์น มาจนถึงปี ค.ศ. 2005 รองจากไมนทซ์ ลูทวิชส์ฮาเฟิน และโคเบล็นทซ์
ดูเพิ่ม

รัฐผู้คัดเลือกเทรียร์
แหล่งข้อมูลอื่น

เว็บไซต์ทางการ
"Treves" . New International Encyclopedia. 1905.
Gough, Alfred Bradley (1911). "Trier" . สารานุกรมบริตานิกา ค.ศ. 1911. Vol. 27 (11 ed.). pp. 268–269.
ฮูดเจฟา

ฮูดเจฟา (อียิปต์โบราณ: Hudjefa) เป็นศัพท์อียิปต์โบราณที่หมายถึง "หายไป" หรือ "ถูกลบ" ศัพท์นี้ใช้งานโดยราชอาลักษณ์ในสมัยแรเมซีสช่วงราชวงศ์ที่สิบเก้าแห่งอียิปต์ เมื่อบรรดาอาลักษณ์รวบรวมรายการกษัตริย์อย่างบันทึกพระนามแห่งอไบดอส บันทึกพระนามแห่งซักกอเราะฮ์ และบันทึกพระนามแห่งตูริน โดยมีพระนามของฟาโรห์ที่สวรรคตแล้วอ่านไม่ได้ เสียหาย หรือถูกลบโดยสมบูรณ์
ในคริสต์ศตวรรษที่ 19 นักอียิปต์วิทยาและนักประวัติศาสตร์ในตอนนั้นคาดว่าศัพท์นี้คือพระนามของกษัตริย์ เนื่องจากอาลักษณ์จดคำว่า ฮูดเจฟา ข้างในคาร์ทูชฟาโรห์ แต่เมื่อความรู้เกี่ยวกับวลีและไวยากรณ์อียิปต์โบราณเพิ่มมากขึ้น นักวิชาการจึงรู้ความหมายที่แท้จริง บรรดาอาลักษณ์ใช้คำว่า ฮูดเจฟา เป็นนามแฝงแทนที่พระนามกษัตริย์ที่อ่านไม่ออก โดยวงพระนามนั้นด้วยคาร์ทูชฟาโรห์เพื่อระบุว่าคำนี้เป็นพระนามกษัตริย์ แต่เหล่าอาลักษณ์รุ่นถัดมาเข้าใจผิดว่าคิดว่าเป็นพระนามโดยกำเนิดที่แท้จริงของกษัตริย์ที่จะได้รับการเข้าทะเบียน บันทึกพระนามแห่งอไบดอสมีพระนามคาร์ทูช เซดจ์เอส ในฐานะผู้ติดตามของฟาโรห์เซเคมเค็ต ซึ่งน่าสนใจที่ว่า เซดจ์เอส หมายถึง "ตกหล่น" หรือ "หายไป" ดังนั้น คาร์ทูชหมายเลข 18 จริง ๆ แล้วไม่ใชพระนามจริง แต่เป็นหมายเหตุ "ถูกลบ" เหมือนกับหมายเหตุ ฮูดเจฟา ตัวอย่างที่เป็นที่รู้จักสำหรับกษัตริย์ที่หายไปได้แก่ ฟาโรห์ฮูดเจฟาที่ 1, ฟาโรห์เซดจ์เอส และฟาโรห์ฮูดเจฟาที่ 2